# Alexandre Movilă

### De Viquipèdia

Alexandre Movilă (en romanès Alexandru Movilă) fou un Voivoda (Príncep) de Moldàvia entre els anys 1615 i 1616.

Segon fill de Ieremia Movilă i de la seva esposa Elisabet Csomortany de Losoncz es va fer amb el control del tro de Moldàvia amb el suport de Polònia desplaçant del mateix a Esteve Tomşa II que havia destronat al seu germà Constantin Movilă.

Els otomans davant d'això van decidir envair Moldàvia i Alexandre va ser derrotat per les tropes otomanes el 2 d'agost de 1616 essent destronat i enviat juntament amb el seu germà Bogdan Movilă a Istanbul on van ser reeducats i obligats a convertir-se al Islam passant a servir al Sultà.

La seva mare, Elisabet Csomortany de Losoncz que havia marxat al capdavant dels exèrcits moldaus va ser feta presonera i donada a un Agà com a concubina, essent tancada a l'harem d'aquest fins a la seva mort vers l'any 1620.

Precedit per: Esteve Tomşa II | Voivoda de Moldàvia 1615-1616 | Succeït per: Radu Mihnea

Obtingut de "http://ca.wikipedia.org../../../a/l/e/Alexandre_Movil%C4%83_f97f.html"

Categoria: Voivodes de Moldàvia

##### Views

- Article
- Discussió
- Revisió actual

##### Cerca

##### En altres llengües

- Français
- Română